《言志诗》
魏晋·何晏

鸿鹄比翼游，群飞戏太清。常恐夭网罗，忧祸一旦并。

岂若集五湖，顺流唼浮萍。逍遥放志意，何为怵惕惊。

转蓬去其根，流飘从风移。芒芒四海涂，悠悠焉可弥。

愿为浮萍草，托身寄清池。且以乐今日，其后非所知。

浮云翳白日，微风轻尘起。

作者简介：（190—249）三国魏南阳宛人，字平叔。何进孙。随母为曹操收养。少以才秀知名。娶魏公主。美姿容，面白，人称“傅粉何郎”。齐王芳正始中，曹爽辅政，累官散骑侍郎、尚书，典选举，晋人傅咸谓其所用官吏皆能称职。赐爵列侯。坐曹爽同党，为司马懿所杀。好《老》、《庄》，援老入儒，其说以贵无为本。与夏侯玄、王弼等倡玄学，事清谈，形成一时风气。撰有《论语集解》等。